Endich hend mirs a Bord gschafft. Nach langem Warte und uusfuehrliche Erchlaerige zum Thema Schwuemmweste gebruuch, hend mir denn entlich choenne mit em Zodiac zu de Santa Cruz fahre. Mit eme feine Welcome-Drink sind mer begruesst worde. Ueses Gepaeck isch scho i uesere super Kabine ufm Upperdeck gsi. Und scho isch de Zmittag ufm Tagesbefehl ...äää -Programm... gstande. Es isch richtig streng worde. Mer hend ues sehr gnau muess an Ziitplan halte, und sind au regelmässig per Lutsprecher dra erinneret worde:-) So hend mir kein Seeleu, kein Landgang aber sicher au kei Mahlziit verpasst. Mer sind rundume verwöhnt worde, nur fürs Jacuzzi isch chli wenig Ziit blibe.